Na osnovu člana 18. Zakona o Narodnoj skupštini („Službeni glasnik RS“, broj 9/10) i člana 26. stav 1. Poslovnika Narodne skupštine („Službeni glasnik RS“, broj 20/12 - prečišćeni tekst),

Narodna skupština Republike Srbije, na Prvoj sednici Drugog redovnog zasedanja u 2018. godini, održanoj 12. oktobra 2018. godine, donela je

**O D L U K U**

**O IZMENI ODLUKE O UTVRĐIVANjU SASTAVA STALNIH DELEGACIJA NARODNE SKUPŠTINE REPUBLIKE SRBIJE U MEĐUNARODNIM PARLAMENTARNIM INSTITUCIJAMA**

U Odluci o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama („Službeni glasnik RS“, br. 69/16, 86/16, 101/16, 38/17, 47/17, 51/17, 94/17, 38/18 i 57/18), vrši se sledeća izmena:

**I**

U Delegaciji u Parlamentarnoj skupštini OEBS-a razrešava se Meho Omerović dužnosti člana Delegacije.

**II**

U Delegaciju u Parlamentarnoj skupštini OEBS-a bira se Branimir Jovanović za člana Delegacije.

**III**

Ova odluka stupa na snagu danom donošenja, a objavljuje se u „Službenom glasniku Republike Srbije“.

RS Broj 47

U Beogradu, 12. oktobra 2018. godine

**NARODNA SKUPŠTINA REPUBLIKE SRBIJE**

PREDSEDNIK

Maja Gojković